**Cer**

*Alexandru Cristian*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Stelele desenau forme pe cer

Duios îţi îmbrăţişau fiinţa.

La mine este ger

Te rog, aprinde candela speranţei.

Încălzeşte muntele de gheaţă

Ce-mi striveşte sufletul, uită-te

În ochii mei şi nu spune nimic, o viaţă

Aştept ca tu să mă priveşti, dragoste

Să-mi dai este imposibil,

Măcar un uşor zâmbet

O privire lină, un gest

De-al tău mă face să uit

Că exist...de ce sunt?

În mine şi în tine găsesc

Aspru plumb şi regret gigantesc

Nu uita! sunt un om de rând.

Vino de departe, de pe malurile

Lacului ce cântă versuri nemuritoare

Din ţara lui Eminescu şi iubirile

Toate fă-le să le uit, mă doare

Că sunt neputincios, că nu pot scrie

Versuri mai bune...nu pot găsi cuvinte

Să descriu aşteptarea ta, te rog...nebunie

Simt în mintea mea, pustiu plin de şoapte.

Nu ţi-am văzut chipul, nu îţi ştiu

Glasul, nu-ţi cunosc ochii, nu te

Mângăi, nu pot să te sărut, nu ştiu

Nimic despre tine dar te simt

Că tu eşti steaua ce desena pe cer

Forma ruptă a inimii mele.

Din Volumul Pietre si Inimi, publicat in anul 2015.